En middelsstor (6 -7 millimeter), avlang, litt matt, brunsvart gjødselbille. Bare hunnen er kjent. Hodet er bredt og skovlformet, forkanten halvsirkelformet uten innbuktninger eller tenner, med gulaktig rand. Pronotum er avrundet, nærmest ovalt, fint punktert. Dekkvingene har fine punktrader, mellomrommene mellom disse er noe opphøyde. Leggene på forbeina har to korte tenner.